Τραγανές μπουκιές δημητριακών  με ταχίνι και σοκολάτα
Δυναμωτικό σνακ για τα παιδιά στο σχολείο.
100 γρ. σοκολάτα κουβερτούρα με 55% κακάο, σε μικρά κομμάτια, 200 γρ. ταχίνι, 200 γρ. δημητριακά πρωινού της αρεσκείας μας (νιφάδες καλαμποκιού ή ρυζιού ή ανάμεικτα), 50 γρ. σταφίδες (προαιρετικά)
Για να φτιάξουμε τραγανές μπουκιές δημητριακών με ταχίνι και σοκολάτα, αρχικά λιώνουμε την κουβερτούρα σε μπεν μαρί (σε ανοξείδωτο μπολ ή σε μικρή κατσαρόλα που στερεώνουμε πάνω από κατσαρόλα με λίγο νερό που βράζει).Στη συνέχεια, αποσύρουμε από τη φωτιά.Ρίχνουμε το ταχίνι και ανακατεύουμε με σπάτουλα, μέχρι να αναμειχθούν. Προσθέτουμε τα δημητριακά και τις σταφίδες και ανακατεύουμε να καλυφθούν καλά από το μείγμα σοκολάτας - ταχινιού.Καλύπτουμε ένα ρηχό ταψί ή πιατέλα με λαδόκολλα. Με ένα κουτάλι της σούπας παίρνουμε δόσεις από το μείγμα και τις βάζουμε στη λαδόκολλα, σε ακανόνιστο σχήμα, σαν «βραχάκια». Αφήνουμε στο ψυγείο για περίπου 1 βράδυ ή μέχρι να σφίξει η κουβερτούρα. Σερβίρουμε, τις μπουκιές δημητριακών με ταχίνι και σοκολάτα, από το ψυγείο, γιατί, όσο μένουν εκτός, μαλακώνουν.
Δημητριακά,Σοκολάτα,Ταχίνι